**NEMZETKÖZI SPORTLÖVŐ SZÖVETSÉG**

 ****

 ****

**TARGET SPRINT VERSENYSZABÁLYOK**

**Bevezetés a Sport Mindenkinek mozgalomba**

***A Sport Mindenkinek***  egy olyan mozgalom, amelynek célja az olimpia alap eszméjének népszerűsítése azaz hogy a sport minden egyén számára egy emberi jog legyen fajra, nemre és társadalmi osztályhoz való tartozástól függetlenül. **A Sport Mindenkinek** mozgalom arra ösztönöz minden embert, hogy az olimpiai mozgalom értékeit szem előtt tartva éljen, rendszeres sport tevékenységet folytasson, amely hozzájárul az egészség megőrzéséhez és társadalmi előnyök megszerzéséhez.

**A Nemzetközi Sportlövő Szövetség (ISSF) és a Sport Mindenkinek**

A Nemzetközi Olimpiai Bizottság létrehozta a **Sport Mindenkinek** Bizottságot és arra ösztönzi valamennyi Nemzetközi Szövetséget, hogy az általuk irányított sportág valamennyi tevékenységi körén belül aktívan fejlesszék és promotálják a tömegek számára szóló sporttevékenységet. Az ISSF jóváhagyta a **Sportlövészet Mindenkinek** elnevezésű programját, amelynek fő célja a tagszövetségek ösztönzése olyan sportlövő számok létrehozása és népszerűsítése terén, amelyek különösképpen alkalmasak arra, hogy széleskörű részvételt tudjanak megvalósítani. Az ISSF **Sportlövészet Mindenkinek** programjában szereplő versenyszámok közös jellemzője, hogy könnyen hozzáférhetők, egyszerűek és korhatár nélkül alkalmasak mindkét nem számára. Az ISSF **Sportlövészet Mindenkinek** programján jelenleg szereplő versenyszámok az **ISSF Target Sprint, a Három Testhelyzetű Légpuska** (juniorok számára) **és a Támasztékos Álló** szám felnőttek számára.

**Az ISSF Target Sprint™ az ISSF Sportlövészet Mindenkinek program versenyszáma**

**A Target Sprint** a légfegyveres pontlövészet és a középtávfutás izgalmas kombinációja, amelyben a résztvevőknek a precíz puskás lövész tudás mellett megfelelő fizikai képességekkel is kell rendelkezniük. A **Target Sprint** szám résztvevőit futamokba osztják be, amelyek tömegrajttal kezdődnek előre meghatározott futó távval. Az első futó táv végén egy 10m-es légpuska pálya vár rájuk, ahol álló testhelyzetben kell lövéseket leadniuk és ledönteniük öt bukó célt. A második futó etapot akkor kezdheti(k) meg a versenyző(k), ha valamennyi tábla lebukott. Gyakran előfordul, hogy a céltáblákat ötnél több próbálkozásból sikerül ledönteni, de mindez természetesen hozzáadódik az összetett időhöz. A második futó etapot követően újabb öt táblát kell leküzdeni, mielőtt sor kerül a harmadik és egyben záró futó etapra. A verseny győztese az, aki a három futó és két lövő rész teljesítése után elsőként halad át a célvonalon. A **Sport Mindenkinek** programjában resztvevő versenyzők számára mindazonáltal a fő hangsúly nem az, hogy ki győz, hanem a részvétel, a testi fittség és a verseny teljesítéséhez szükséges képességek fejlesztése. A **Target Sprint** résztvevőket koruk és nemük szerint két kategóriába kell sorolni. A verseny megrendezhető bárhol, ahol biztonságosan egy légpuska pálya és egy 400m-es futópálya felállítható. A légpuska céltáblák egyszerű, biatlon típusú mechanikus táblák. Az olcsó, egylövetű légpuskák biztonságosak, pontosak, kezelésüket könnyű elsajátítani. A **Target Sprint** egy kihívást jelentő ‘tűz és jég’ kombinációja a fizikai erőfeszítést igénylő futásnak valamint a gyors és pontos célzást jelentő lövészetnek, amelyet az intenzív szívverés és a levegő hiánya még nehezebbé tesz. A **Target Sprint** versenyt teljesítő versenyzők a igazi teljesítmény nagyszerű érzésével mehetnek haza.

**Hogyan kell az ISSF Target Sprint™ szabályokat alkalmazni**

A nemzeti szövetségek és más társult sport szervezetek lehetőség szerint a jelen dokumentumban leírt szabályokat alkalmazzák a rendezéseik során. A **Target Sprint** versenyeket rendező szervezetek mindazonáltal a jelen szabályokat a helyi körülményhez is szabhatják, hogy ezáltal is növeljék a résztvevők számát korra és nemre való tekintet nélkül.

**ISSF Target Sprint Szabályok**

1. **Target Sprint™ helyszín**

A **Target Sprint** versenyszámot olyan helyszínen kell lebonyolítani, ahol egy futópálya és egy légpuska lőtér kombinációja rendelkezésre áll az alábbi rajzon felvázoltak szerint.

A futó részhez egy 400 m-es atlétikai pálya szükséges, míg a légpuska lőteret úgy kell kialakítani, hogy a résztvevők és a nézők biztonsága egyaránt garantálható legyen. Szabadtéri futópálya igénybevétele is megfelelő megoldás, amennyiben a futópálya közvetlen közelében a légpuska lőtér felállítása megoldható. A légpuska lőtéren a kialakítandó lőállások száma minimálisan 10, maximálisan 20 lehet. A futópályával és a lőtérrel kapcsolatos előírásokat az 5.0 szabálypont tartalmazza



**2.0 Target Sprint™ verseny lebonyolítási rendje**

A versenyt úgy kell megrendezni, hogy valamennyi versenyző teljesítse az alábbiakban leírt szakaszokat:

|  |  |  |
| --- | --- | --- |
| **Szakasz**  | **Tevékenység**  | **Leírás**  |
| 0  | Felkészülési idő  | Minden selejtező és döntő futam 5 perc felkészülési idővel kezdődik (valamennyi csapat és vegyes csapat számban 8 perc), amelybe beletartozik a lőállás elfoglalása, a felkészülési idő és a próbalövések leadása is  |
| 0  | A felkészülési idő lejárta után a versenyzők a rajtvonalhoz mennek és ott várnak a rajtjelre. A start után:  |
| 1  | Futás  | 400m futás kijelölt pályán  |
| 2  | Lövészet  | A versenyzők leveszik a puskákat az állványról és álló testhelyzetben lövéseket adnak le öt (5) bukó célra. A lövéseket addig folytatják, amíg valamennyi tábla le nem bukik, de a leadott lövések száma legfeljebb 15 lehet. Amennyiben a táblák 15 lövés után sem buktak le, minden egyes elhibázott (még álló) tábla után 15mp büntetőidőt kell eltölteni a büntető zónában.  |
| 3  | Futás  | 400m: A lövészet után a versenyzők visszateszik a puskákat az állványokra és a futás folytatódik.  |
| 4  | Lövészet  | A versenyzők megismétlik a 2. szakaszt és öt lövést adnak le.  |
| 5  | Futás  | 400m: A lövészet után a versenyzők visszateszik a puskákat az állványokra és a futás folytatódik mindaddig, amíg a versenyzők célba nem érnek. A végeredményt a rajtvonaltól a célvonalig eltelt idő alapján kell megállapítani.  |
| A befutót követően  | Miután valamennyi versenyző áthaladt a célvonalon, mindenkinek a lőállásba kell mennie, hogy összeszedje lövő felszerelését.  |
| A verseny előtt és után a biztonsági zászlóval (safety flag) ellátott valamennyi fegyvert a lőtér közelben kialakított tároló helyen kell tárolni. A fegyvereket az edzők ill. nézők számára kijeIölt területen tárolni tilos. |

**2.1 Futó táv**

A futótáv hossza a lőtér mellett található helyszín tulajdonságainak függvényében változhat. A nézők és a média számára a versenyzőknek végig látótávolságon belül kell lenniük, de a pálya hosszának kb. 400 m-nek kell lennie.

**2.2 Lövő testhelyzet**

15 éves kortól a lövészetet alátámasztás nélküli álló testhelyzetben kell teljesíteni. A versenyzők a fegyvert álló, egyenes testhelyzetben, mindkét lábbal a földön állva két kézzel és a vállal tartják. A versenyzőknek a számukra kijelölt lőállásban kell felvenniük a testhelyzetet közvetlenül a megjelölt tűzvonal mögött. A fegyvert tartó kar a test oldalára vagy a csípőre helyezhető. 15 évnél fiatalabb (kadet) versenyzők csak fekvő testhelyzetben lőhetnek. Fekvő testhelyzetben a versenyző mindkét könyökének a földön kell nyugodnia, a fegyvert két kézzel és a vállal kell tartani. Laticel használata engedélyezett, lasszó tilos.

**2.3 Lövészeti találatok**

Találatnak számít az a versenyző által leadott lövés, amely a táblát eltalálja és azt követően a tábla előlapja lebukik. Csak a láthatóan lebukott tábla előlap számít érvényes találatnak. A versenyzőknek mind az öt céltáblát teljesíteniük kell, mielőtt a versenyt folytatják a soron következő futó etappal. A versenyzők az öt céltáblára legfeljebb 15 lövést adhatnak le. Amennyiben a táblák 15 lövés után sem buktak le, minden egyes elhibázott (még álló) tábla után 15mp büntetőidőt kell eltölteni a büntető zónában.

**2.4 Futás-Lövészet-Futás váltás**

A verseny alatt a versenyző a fegyvert nem hordja magával. A puska a futó etap ideje alatt a lőtéren elhelyezett fegyverállványon marad. A futó etapok teljesítése után a versenyzők 1) a lőtérre futnak 2) a fegyvereket leveszik az állványokról 3) a lőállásba mennek nyitott és töltetlen fegyverrel 4) ott felveszik a testhelyzetet 5) megfelelő számú lövést adnak le az öt tábla teljesítéséhez 6) a fegyvert nyitott állapotban visszahelyezik a fegyverállványra 7) futással folytatják a versenyt (szükség esetén a büntetőzónában eltöltött idő után) a futópályán.

1. **Target Sprint™ versenyzői kategóriák**

**3.1 Egyéni verseny**

Valamennyi szervező a javasolt alábbi kategóriákból választhatja ki a tervezett verseny megfelelő korcsoportjait.

|  |  |  |  |  |
| --- | --- | --- | --- | --- |
| ***Kategóriák***  | ***Életkor***  | ***2017***  | ***2018***  | ***2019***  |
| Kadet férfi  | 12 – 14  | 2003 – 2005  | 2004 – 2006  | 2005 – 2007  |
| Kadet női  | 12 – 14  | 2003 – 2005  | 2004 – 2006  | 2005 – 2007  |
| Ifi férfi  | 15 – 16  | 2001 – 2002  | 2002 – 2003  | 2003 – 2004  |
| Ifi női  | 15 – 16  | 2001 – 2002  | 2002 – 2003  | 2003 – 2004  |
| Junior férfi | 17 – 20  | 1997 – 2000  | 1998 - 2001  | 1999 – 2002  |
| Junior nő  | 17 – 20  | 1997 – 2000  | 1998 - 2001  | 1999 – 2002  |
| Férfi | 21 – 45  | 1972 – 1996  | 1973 - 1997  | 1974 – 1998  |
| Női  | 21 – 45  | 1972 – 1996  | 1973 - 1997  | 1974 – 1998  |
| Szenior férfi | 46 – 55  | 1962 – 1971  | 1963 - 1972  | 1964 – 1973  |
| Szenior női  | 46 – 55  | 1962 – 1971  | 1963 - 1972  | 1964 – 1973  |
| Szenior férfi II  | 56+  | 1961 +  | 1962 +  | 1963 +  |
| Szenior női II  | 56+  | 1961 +  | 1962 +  | 1963 +  |

**3.2 Csapat verseny**

A rendezők az egyéni versenyek mellett rendezhetnek háromfős csapatversenyeket is az adott korcsoportokban. A csapatversenyben a csapattagok egymás után indulnak (1-2-3) előre meghatározott sorrend alapján.

A **csapatversenyben** mindhárom csapattagnak teljesítenie kell a 2.0 szabályban rögzített valamennyi verseny szakaszt.

o 1. számú versenyző rajtja: futás, lövészet, futás, lövészet, futás

o Váltás 2. számú versenyző: futás, lövészet, futás, lövészet, futás

o Váltás 3. számú versenyző: futás, lövészet, futás, lövészet, futás - Cél

**3.3 Vegyes csapat verseny**

A rendezők vegyes csapat versenyt is rendezhetnek kétfős (egy férfi, egy nő) csapatok számára az adott korcsoportokban. Vegyes csapat versenyben a csapattagok egymást követik (nő – férfi).

A **vegyes csapat versenyben**, a sorrend az alábbiak szerint alakul:

o Női versenyző kezd futás, lövészet

o Váltás férfi versenyző futás, lövészet

o Váltás női versenyző futás, lövészet

o Váltás férfi versenyző futás, lövészet, futás – Cél

**4.0 Target Sprint™ versenyek rendezése**

**4.1 Versenylebonyolító stáb**

A **Target Sprint** versenyek szakértő és biztonságos lebonyolításához az alábbi személyek bevonása szükséges:

**a. Versenyigazgató**

**b. Nevezések és Eredményközlés Vezetője**

**c. Vezető Versenybíró (lövészet)**

**d. Főbíró (futás)**

**e. Verseny zsüri.** Bármely óvás, felszólamlás eldöntésére háromfős zsürit kell kijelölni. A versenyigazgató lehet a zsüri elnöke. További négy szakértő tagot kell kijelölni a csapat kísérők közül a technikai értekezleten. Óvás esetén a zsüri elnöke véletlenszerű sorsolással az adott vitában nem érintett két főt jelöl ki a zsüri tagok közül.

Szükség esetén további stáb tagokat is ki lehet jelölni.

**4.2 Verseny futamok**

A résztvevő versenyzőket futamokba vagy csoportokba kell beosztani. A futamok ill. csoportok a versenyt tömegrajttal kezdik. Az egyes futamokba csak azonos korcsoportba tartozó versenyzők kerülhetnek. A rendelkezésre álló lőállások száma határozza meg azt, hogy egy futamban vagy csoportban maximálisan hány versenyző állhat rajthoz. A futamokba beosztott versenyzők adott lőállásra kerülnek. A lőállásokba történő beosztást véletlenszerű sorsolással kell elvégezni.

**4.3 Verseny program**

A verseny programjának az alábbi sorrendet kell követnie:

**a. Technikai értekezlet:** El kell mondani a verseny procedúrákat, a lövészet lebonyolításának részleteit és a biztonsági tájékoztatót. A rendezők ezt az alkalmat használhatják ki, hogy a lövészettel kapcsolatosan röviden felhívják a figyelmet adott dolgokra. Négy zsüri tag kijelölése.

**b. Hivatalos edzés**

**c. Fegyver ellenőrzés**: Ellenőrizni kell a puskákat, hogy azok megfelelnek-e a szabályok előírásainak; ha a puskákat a rendező biztosítja, azokat személy szerinti konkrét versenyzők számára kell kiadni.

**d. Verseny**: A versenyzőknek meg kell engedni, hogy kijelölt lőállásokban belőjék puskájukat, ehhez papír céltáblát kell kitenni; a versenyzők próbalövéseket adhatnak le; Az edzők használhatnak megfigyelő távcsöveket a lövések megfigyelése céljából és a versenyző számára irányzék állítást javasolhatnak (lásd 2.0 szabály; több futam beleértve a döntőt is)

**e. Eredményhirdetés és verseny bezárása**.

**4.4 Hivatalos edzés**

A versenyt megelőző napon időt kell biztosítani arra, hogy a versenyzők szemrevételezzék a futópályát és eddzenek rajta valamint próbalövéseket adjanak le a táblákra.

**4.5 Selejtező futamok**

Amennyiben egy adott korcsoportban több nevező van, mint rendelkezésre álló lőállás, a lőállások számának függvényében a résztvevőket két vagy több selejtező futamba kell beosztani. A korcsoportonkénti selejtezőkből futamonként az első két helyezett és a legjobb időt elérő versenyzők jutnak a döntőbe.

**4.6 Döntő futam/Végső rangsor**

A döntő résztvevői egyszerre rajtolnak. A végső rangsort a célba való beérkezés sorrendje szerint kell megállapítani. A rangsor megállapítható a versenyzők által a három futó és két lövész rész teljesítéséhez szükséges idők alapján is.

**4.7 Eredménylisták/Végső rangsor**

Korcsoportonként a végső rangsort és minden versenyző idejét a helyszínen ki kell függeszteni

**4.8 Eredményekkel kapcsolatos óvások/panaszok**

A nem hivatalos eredményekkel szemben óvásnak ill. szükség esetén korrekciónak van helye. Óvással az eredmények kifüggesztésétől számított 15 percen belül lehet élni. Ha az óvási időn belül óvás nem érkezik, az eredményeket hivatalosnak kell tekinteni. Nyilvánvaló hibákat az eredményközlés vezetője korrigálhat. Eredményekre vonatkozó, más jellegű óvásokkal kapcsolatban a zsüri illetékes dönteni.

**4.9 Verseny feltételek miatti óvások/panaszok**

Amennyiben egy versenyző úgy találja, hogy nem megfelelő körülmények között kellett versenyeznie, a verseny körülmények miatt óvással élhet a verseny igazgató vagy a zsüri felé. Az óváshoz 50 Euró díjat kell leróni, de az óvás elfogadása esetén ez az összeg visszajár.

**5.0Target Sprint™ pályarajz**

**5.1 Rajthely, váltó terület és célzóna**

A rajthely, a váltó terület és a célzóna sík, egyenletes, legalább öt (5) m széles terület.

A célvonal mindkét oldalán (a pályán kívül) legalább 3-3 m széles, akadálymentes zónát kell kialakítani. A célvonal mögött 10-15m hosszúságban olyan akadálymentes zónát kell kialakítani, amely a versenyzők biztonságos célba érését szolgálja. Lásd a 1.0 szabályt.

**5.2 A futópálya**

A futópálya szélessége három (3) méter. A pályát úgy kell kialakítani, hogy az a lőtértől kiindulva ellipszist leírva a lőtérre érjen vissza. A pályán nem lehetnek olyan akadályok vagy göröngyök, buckák, amelyek miatt a versenyzők nem tudnak teljes sebességgel és biztonságosan haladni. A pályavonalat egyértelműen jelölni kell annak érdekében, hogy a versenyző mindig tudja, milyen útvonalat kell követnie.

**5.3 Légfegyveres lőtér**

A lőteret a futópálya rajt/cél területének közvetlen közelében kell kialakítani. A lőtéren lővonalat kell kialakítani megjelölt lőállásokkal. Minden lőálláshoz egy sor céltábla, laticel és fegyverállvány tartozik, a lővonal két végén pedig biztonsági kordon. A fegyver tároló területet a lőtér közvetlen közelében kell kijelölni, ahol a verseny előtt, alatt és után valamennyi versenyző a puskáját tárolja. A lőállásoknak és a céltábláknak a nézők nagy része számára látótávolságon belül kell lenniük. A lőteret sík, egyenletes felületen kell kialakítani. A lőtér biztonsági előírásainak meg kell felelniük a rendező nemzeti szövetség ill. kormányzat légfegyveres lőterekre vonatkozó szabályainak. A lőteret lehetőség szerint úgy kell pozícionálni, hogy a lőirány az északi féltekén észak felé, a déli féltekén dél felé nézzen. A céltáblák mögötti egységesen világos színű (fehér, világos szürke, világos zöld stb.) és a lőtér teljes hosszúsága mentén húzódó biztonsági védőfal magassága a földtől számítva a céltáblák felett 1 méter.

**5.4 Lőtér lővonal és lőállások**

A lőtéren lővonalat és egyenkénti lőállásokat kell kialakítani. A lővonalat teljes hosszában egyértelműen meg kell jelölni (10 cm széles piros szalaggal vagy vonallal). A lőállás az a kijelölt terület, ahonnan a versenyző a céltábláira lövéseket ad le. Az egyes lőállások szélessége 1,5-2,0 m között van. A lővonal egyértelműen megjelölt és egyenként megszámozott lőállásokra van felosztva. A futamokban résztvevő minden versenyző a számára kijelölt lőállásban teljesíti a lövészetet. Egy selejtező futamban rajthoz álló versenyzők száma nem lehet több, mint a lőállások száma.

**5.5 Céltáblák**

A versenyzők a lővonaltól 10m távolságra elhelyezett céltáblákra adják le lövéseiket. A céltábla rendszereken öt (5) db, egyenként 35mm átmérőjű bukó cél található, amelyek célközepei egymástól 78-85 mm-re helyezkednek el. A feketére festett céltáblákat fehérre festett háttérfalra kell felfogatni. Találatnak számít az a versenyző által leadott lövés, amely a táblát eltalálja és azt követően a tábla előlapja a versenyzők, az edzők, versenybírók és nézők számára látható módon lebukik. Csak a láthatóan lebukott tábla előlap számít érvényes találatnak. A tábla rendszert úgy kell megtervezni, hogy a versenyző által az egyes lövész részek teljesítését követően a tábla előlapok a lőállásból mechanikusan vagy elektronikusan visszaállíthatók legyenek. Csak az ISSF előírásainak megfelelő céltáblák használhatók.

**5.6 Céltáblák**

****

találati zóna 35 mm

**5.6.1 Céltáblák magassága**

A céltáblákat a lőállás szintjéhez képest egységesen 0,35 m ± 0.05 m magasságban kell elhelyezni fekvő testhelyzetben és 1.40 m ± 0.10 m magasságban álló testhelyzetben.

**5.7 Puska állványok**

A lőállásokban kicsi, a speciálisan erre a célra kialakított, lőtérhez közeli tároló területen nagy méretű puska állványokat kell biztosítani. A fegyverállványokat úgy kell elhelyezni, hogy onnan minden versenyző azonos távolságot tegyen meg a lőállásáig. Az állványokat fából kell készíteni oly módon, hogy a fegyver véletlenül ne eshessen le róla. Az állványon a fegyverek számára kialakított helyek (bemélyedések) szélessége legalább 35 mm, az egymás melletti távolságuk legalább 15 cm legyen. Az állványokon meg kell jelölni a versenyző rajtszámát, hogy tudja, hova kell helyezni fegyverét. Javasoljuk, hogy az egyes lőállások előtt külön-külön puska állványok álljanak rendelkezésre.

**5.8 Töltő állvány**

Egylövetű légpuskák használata esetén minden lőállásban egy kb. 1m magas töltő állványt kell biztosítani. A töltő állványoknak 10x10cm méretű emelvénnyel kell rendelkezniük, amelyre a versenyző a lövészet alatt elhelyezheti lég lövedékeit.

**6.0 Target Sprint™ versenyen használható felszerelés**

Csak 4.5 mm (.177’’) kaliberű, CO2 vagy sűrített levegő révén ólom lövedéket kibocsátó légpuskák használhatók. Versenyeken a rendező által teljes körűen biztosított vagy a résztvevők által hozott és az alábbi feltételeknek megfelelő saját fegyvert lehet használni (a meghívóban rögzíteni kell, hogy melyiket alkalmazzák). A résztvevő versenyzők bármely versenyen kizárólag az alábbi három kategória egyikébe tartozó puskát használhatják:

**6.1 Légpuska --Sport I. osztály**

Minimum súly – 3.5 kg

Minimum elhúzási erő – 500 gramm

Állítható nyílás, optika nélküli diopter

Optika nélküli tunelház cserélhető ringgel v. hasábbal

Pneumatikus, CO2 vagy sűrített levegő

Egylövetű (ismétlő vagy táras puska tilos, csak egylövetű tár engedélyezett)

A használt tárakat a puskára kell helyezni

**6.2 Légpuska -- Sport II. osztály**

Maximum súly – 4.5 kg.

Elhúzási erő – nincs határ

Állítható nyílás, optika nélküli diopter

Optika nélküli tunelház cserélhető ringgel v. hasábbal

Pneumatikus, CO2 vagy sűrített levegő

Egylövetű (ismétlő vagy táras puska tilos)



**6.3 Légpuska – Precízió III. osztály**

Maximum súly – 5.5 kg.

Elhúzási erő – nincs határ

Állítható nyílás, optika nélküli diopter

Optika nélküli tunelház cserélhető ringgel v. hasábbal

Pneumatikus, CO2 vagy sűrített levegő

Ismétlő vagy táras, de csak egylövetű puska engedélyezett

Méretek – meg kell felelnie az alábbi táblázatban foglaltaknak

|  |  |  |
| --- | --- | --- |
| **A**  | Tunelház hossza  | 50mm.  |
| **B**  | Tunelház átmérője  | 25mm  |
| **C**  | Tunelház középpontjától a csőtengely középvonaláig számított max. távolság  | 60mm  |
| **D**  | Előagy mélysége  | 120mm.  |
| **E**  | Pisztoly markolat legalacsonyabb pontja  | 160mm  |
| **F**  | A válltámasz alsó végpontja és a csőtengely meghosszabbításának max. távolsága  | 220mm  |
| **G**  | Válltámasz görbületének mélysége (kampós válltámasz tilos)  | 20mm  |
| **H**  | Válltámasz alsó és felső végpontjai közötti max. távolság | 153mm  |

|  |  |  |
| --- | --- | --- |
| **I**  | Előagy teljes vastagsága  | 60mm  |
| **J**  | A pofadék vízszintes irányú maximális távolsága a cső középponti vonalától számítva  | 40mm  |
| **K**  | A válltámasz max. oldalirányú állítása a válltámasz középponti tengelyéhez képest, balra vagy jobbra  | 15mm  |
| **L**  | Elhúzási erő  | szabad  |
| **M**  | Fegyver súlya az irányzékokkal együtt (olyan helyzetre konfigurálva, ahol az a legnehezebb)  | 5.5kg  |
| **N**  | A tunelház nem nyúlhat a csőtorkolaton ill. annak meghosszabbításán (csősúly, irányzék kiegészítés) túl.  |
| **O**  | A légfegyver rendszer teljes hossza (a cső eleje vagy annak meghosszabbítása végétől a cső hátsó végéig)  | 850mm  |

**6.4 Versenyzői ruházat**

Speciális lövész ruházat használata tilos. Hétköznapi sportcipőt – rövidnadrágot - pólót stb. kell viselni.

**7.0 Target Sprint lőtéri és biztonsági eljárások**

**7.1 Lövész részek**

A lövész részre érkező versenyzőknek minden alkalommal a számukra kijelölt lőállást kell elfoglalniuk. Diszkvalifikálni kell azt a versenyzőt, aki a számára kijelölt céltábla csoport helyett másikra lő.

**7.2 Biztonsági előírások**

A puskákat a puskadobozból csak a lőtéren vagy az annak közvetlen közelében kialakított fegyver tároló területen szabad kivenni. A lőtéren lövészetet csakis az arra hivatalosan megállapított időszakban lehet végezni. A fegyverrel szigorúan tilos olyan mozdulatokat tenni, amelyek veszélyhelyzetet idézhetnek elő ill. amely mások által fenyegetésként fogható fel. A lövészet megkezdésére vonatkozó vezényszavak kiadása után senki sem tartózkodhat a

lővonal előtt. A fegyver csak azután helyezhető vissza a dobozba, hogy a puskába a biztonsági szalagot (safety flag) behelyezték.

**7.3 Nyitott töltényűr**

A lőtérre való szállítás során a fegyver töltényűrének nyitott állapotban kell lennie a csőben lévő biztonsági szalaggal (safety flag). A biztonsági szalagnak állandóan a fegyverben kell lennie, kivéve amikor az állványra helyezik ill. amikor a fegyvert a lőállásban használják a lövész részek alkalmával.

A töltényűrnek nyitott állapotban kell lennie, amikor a fegyvert az állványra helyezik.

A töltényűrt csak akkor szabad lezárni, amikor a versenyző a lőállásban a fegyverét betölti.

**7.4 Fegyver kezelés a verseny ideje alatt**

A verseny kezdete ill. a versenyzők felkészülési idő megkezdésére való szólítása előtt minden fegyvert a lőtér mellett kialakított tároló helyen kell tárolni. A versenyzőknek a futam megkezdése előtt legkésőbb öt (5) perccel a fegyvert vissza kell helyezniük a fegyvertartó állványra. Amikor a versenyzők a lövészethez érkeznek, a fegyvert, annak csövénél vagy előagyánál fogva maguk veszik le az állványról és mennek vele a lőállásba. A fegyver csövének mindig előre ill. felfelé kell mutatnia. A lövészet befejezése után a fegyvert ugyanilyen módon vissza kell helyezni az állványra. A verseny után a fegyvereket csak a biztonsági szalag behelyezését követően lehet az állványról levenni. A versenybírónak valamennyi fegyvert ellenőriznie kell, mielőtt azokat leveszik ill. elpakolják.

**7.5 Töltés és ürítés**

A fegyvert csak a lőállásban és versenybíró jelenlétében szabad betölteni. A töltés és ürítés során a fegyvernek mindig a céltáblák felé kell néznie. A Precíziós osztályú fegyverek esetében a tár behelyezését a töltési folyamat részeként kell tekinteni.

**8.0 Target Sprint™ verseny adminisztráció**

**8.1 Nemzeti szövetségi promóció és jóváhagyás**

Az ISSF által elismert nemzeti szövetségek feladata a **Target Sprint** versenyek

 népszerűsítése, felügyelete és jóváhagyása

**8.2 ISSF jelentés**

A **Target Sprint** versenyeket rendező nemzeti szövetségek, azok tagszervezetei ill. más szervezetek az általuk rendezett **Target Sprint** versenyekről jelentést küldenek az ISSF részére. A jelentésben le kell írni, hogy a versenyt megrendezték és azon milyen létszámban álltak rajthoz. Az ilyen jelentésekben leírt adatok révén tudja az ISSF összeállítani az NOB részére elküldendő, a **Sportlövészet Mindenkinek** programban való részvételi információkat

**9.0 ISSF által felügyelt Target Sprint versenyek**

ISSF által felügyelt Target Sprint versenyekről (pl. VB, VK stb.) a jelen általános szabályok

1-8. pontja rendelkezik. Emellett az alábbi szabályok is érvényesek:

**9.1 Versenyzői kategóriák**

**9.1.1 Egyéni verseny**

ISSF felügyelete alá tartozó Target Sprint versenyeken a következő korcsoportok részére lehet versenyt rendezni:

|  |  |
| --- | --- |
| **Kategória**  | **Életkor** |
| Junior fiú  | 17 - 20  |
| Junior lány  | 17 - 20  |
| Férfi  | 21+  |
| Női  | 21+  |

Valamennyi ISSF tagszövetség hat (6) egyéni résztvevőt nevezhet versenytípusonként.

**9.1.2 Csapatverseny**

A csapatversenyt két kategóriában rendezik: férfi csapat és női csapat. A férfi és női csapatban egyaránt hárman-hárman indulhatnak (felnőtt vagy junior). Ez azt jelenti, hogy az adott kategóriákban junior korú résztvevő is jogosult indulni (junior fiú a férfi csapatban, junior lány a női csapatban).

Valamennyi ISSF tagszövetség korcsoportonként két (2) csapatot nevezhet.

Az adott kategóriák versenyeinek lebonyolítása a 3.2 pont szerint történik.

**9.1.3 Vegyes csapat verseny**

A rendezők vegyes csapat versenyt is kiírhatnak. A vegyes csapatok egy adott ISSF nemzeti szövetséget képviselő egy fő női (nő vagy junior lány) és egy fő férfi (férfi vagy junior fiú) versenyzőből állnak.

Valamennyi ISSF tagszövetség korcsoportonként két (2) csapatot nevezhet.

Az adott kategóriák versenyeinek lebonyolítása a 3.3 pont szerint történik.

**9.2 Versenyzők által viselt rajtszámok és egyéb dolgok**

Valamennyi versenyző részére rajtszámot kell biztosítani, amit a verseny teljes ideje alatt a külső ruházatukon a csípővonal felett kötelesek viselni. A rajtszámok mutatják az egyes versenyszámokban a versenyző számára kiosztott számot.

A rajtszámokat a verseny teljes ideje alatt viselni kell. Ha a rajtszámot átvették, de nem viselik, az adott versenyző nem állhat rajthoz.

**9.3 Nevezési díjak**

ISSF felügyelete alá tartozó Target Sprint versenyeken az Alapszabály, Szabályok és Szabályozások által megállapított alábbi nevezési díjakat kell megfizetni:

|  |  |  |
| --- | --- | --- |
| Nevezési díj egyéni verseny (Közgyűlés által megállapítva)  | Euro  | 170.00  |
| Nevezési díj csapatverseny (csapatonként)  | Euro  | 170.00  |
| Nevezési díj vegyes csapat verseny (csapatonként)  | Euro  | 170.00  |
| Késői nevezés valamennyi kategóriában (a hivatalos érkezési nap előtti 30 és 3 nap között feltéve, hogy a nevezést az SZB elfogadja) nevezésenként 170.00 Euro plusz további 50.00  | Euro  | 220.00  |